smcproject/ml-wiki-sentences huggingface dataset:
" 2015-ലെ നേപ്പാൾ ഉപരോധത്തിന്റെ യഥാർത്ഥ ആസൂത്രകൻ" എന്ന നിലയിൽ ജയശങ്കറിനെ നേപ്പാൾ വിശകലനവിദഗ്ധർ പരക്കെ കണക്കാക്കുന്നു.
രാഷ്ട്രീയജീവിതം ഇന്ത്യൻ വിദേശകാര്യ സെക്രട്ടറി ജയശങ്കർ G20 നേതാക്കളുടെ യോഗത്തിൽ പ്രധാനമന്ത്രി നരേന്ദ്ര മോഡിയോടൊപ്പം .
വിദേശകാര്യ മന്ത്രി
2019 മെയ് 31 ന് അദ്ദേഹം വിദേശകാര്യ മന്ത്രിയായി നിയമിതനായി.
ജയശങ്കർ 2019 മെയ് 30 ന് ക്യാബിനറ്റ് മന്ത്രിയായി സത്യപ്രതിജ്ഞ ചെയ്തു.
ഗുജറാത്ത് സംസ്ഥാനത്ത് നിന്ന് 2019 ജൂലൈ 5 ന്, ഭാരതീയ ജനതാ പാർട്ടിയിൽ നിന്ന് രാജ്യസഭയിലേക്ക് പാർലമെന്റ് അംഗമായി ജയശങ്കർ തിരഞ്ഞെടുക്കപ്പെട്ടു.
നരേന്ദ്ര മോദിയുടെ സർക്കാരിൽ വിദേശകാര്യ മന്ത്രിയായിരുന്ന അന്തരിച്ച സുഷമ സ്വരാജിന്റെ പിൻഗാമിയായി അദ്ദേഹം തന്റെ ആദ്യ ഘട്ടത്തിൽ അധികാരത്തിലെത്തി.
ആരോഗ്യപരമായ കാരണങ്ങളാൽ സുഷമ സ്വരാജ് തിരഞ്ഞെടുപ്പിൽ മത്സരിച്ചില്ല.
2020 ഒക്‌ടോബർ 27-ന് ന്യൂ ഡൽഹിയിൽ നടന്ന യുഎസ്-ഇന്ത്യ 2+2 മിനിസ്റ്റീരിയലിന് ശേഷം ഒരു പത്രസമ്മേളനത്തിൽ യുഎസ് പ്രതിരോധ സെക്രട്ടറി മാർക്ക് ടി എസ്പർ, യുഎസ് സ്റ്റേറ്റ് സെക്രട്ടറി മൈക്ക് പോംപിയോ, പ്രതിരോധ മന്ത്രി രാജ്‌നാഥ് സിംഗ് , വിദേശകാര്യ മന്ത്രി എസ് ജയശങ്കർ എന്നിവർ പങ്കെടുക്കുന്നു.
2020 ഒക്ടോബറിൽ, ജയശങ്കറും ഇന്ത്യൻ പ്രതിരോധ മന്ത്രി രാജ്‌നാഥ് സിംഗും യുഎസ് സ്റ്റേറ്റ് സെക്രട്ടറി മൈക്ക് പോംപിയോ, യുഎസ് പ്രതിരോധ സെക്രട്ടറി മാർക്ക് ടി എസ്പർ എന്നിവരുമായി കൂടിക്കാഴ്ച നടത്തി, യുണൈറ്റഡ് സ്‌റ്റേറ്റ്‌സിനും ഇന്ത്യയ്ക്കും ഇടയിൽ വളരെ കൃത്യതയുള്ള നോട്ടിക്കൽ, എയറോനോട്ടിക്കൽ, ടോപ്പോഗ്രാഫിക്കൽ, ജിയോസ്‌പേഷ്യൽ ഡാറ്റകളിലേക്കുള്ള ആക്‌സസ് ഉൾപ്പെടെയുള്ള സെൻസിറ്റീവ് വിവരങ്ങളുടെയും ഇന്റലിജൻസിന്റെയും ഉൾപ്പെടെ ജിയോസ്‌പാഷ്യൽ സഹകരണത്തെക്കുറിച്ചുള്ള അടിസ്ഥാന വിനിമയ, സഹകരണ കരാറിൽ (BECA) ഒപ്പുവച്ചു.
കരാർ ഒരു ദശാബ്ദത്തിലേറെയായി ചർച്ചയിലായിരുന്നു, എന്നാൽ വിവര സുരക്ഷയെക്കുറിച്ചുള്ള മുൻ ആശങ്കകൾ യുപിഎ (യുപിഎ) സഖ്യ സർക്കാരിനെ ഇത് തടയാൻ പ്രേരിപ്പിച്ചു.
സംഭാഷണത്തിന് മറുപടിയായി , വിദേശകാര്യ മന്ത്രാലയത്തിന്റെ ചൈനീസ് വക്താവ് വാങ് വെൻബിൻ ഈ നീക്കത്തെ വിമർശിക്കുകയും "തന്റെ ശീതയുദ്ധ മാനസികാവസ്ഥയും പൂജ്യം-സമാന ചിന്താഗതിയും ഉപേക്ഷിച്ച് 'ചൈന ഭീഷണി'യിൽ മുഴങ്ങുന്നത് നിർത്താൻ പോംപിയോയെ ഉപദേശിക്കുകയും ചെയ്തു."
ജാപ്പനീസ് വംശജനായ ക്യോക്കോയെ ജയശങ്കർ വിവാഹം കഴിച്ചു, അവർക്ക് രണ്ട് ആൺമക്കളും -ധ്രുവ, അർജുൻ-ഒരു മകളും, മേധ- ഉണ്ട്.
അദ്ദേഹം റഷ്യൻ , ഇംഗ്ലീഷ് , തമിഴ് , ഹിന്ദി , ജാപ്പനീസ് , ചൈനീസ് , കുറച്ച് ഹംഗേറിയൻ എന്നിവ സംസാരിക്കുന്നു.
ഗ്രന്ഥസൂചിക ഇതും കാണുക നട്‌വർ സിംഗ് സയ്യിദ് അക്ബറുദ്ദീൻ വിജയ് കേശവ് ഗോഖലെ ഹർഷ് വർധൻ ശ്രിംഗ്ല അവലംബം പുറത്തേക്കുള്ള കണ്ണികൾ അംബാസഡറുടെ ബയോ ഡാറ്റ , ഇന്ത്യൻ എംബസി, വാഷിംഗ്ടൺ ഡിസി അഭിമുഖം , ചൈന സെൻട്രൽ ടെലിവിഷൻ, 3 ഓഗസ്റ്റ് 2010
{നാനാർത്ഥം|ഭഗവാൻ}} This article does not cite any sources .
Find sources: "ഭഗവാൻ" – news · newspapers · books · scholar · JSTOR ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Bhagavan ഇംഗ്ലീഷ് വിലാസം https://ml.wikipedia.org/wiki/Bhagavan
ദൈവികമായ ശക്തിയുള്ള ഒരാൾ എന്ന് അർത്ഥം വരുന്ന ഭഗവാൻ എന്ന പദം സംസ്കൃതത്തിൽ നിന്ന് ഉത്ഭവിച്ച ഒരു വാക്കാണ്.
“ഭഗ” എന്ന പദത്തിന് സംസ്കൃതത്തിൽ ദൈവം എന്നാണ് അർത്ഥം.
സമ്പൂർണ്ണ ഐശ്വര്യം, ധർമ്മം, യശസ്സ്, ശ്രേയസ്സ്, വൈരാഗ്യം, മോക്ഷം എന്നീ
ഭഗകൾ ഉള്ളവൻ ഭഗവാൻ എന്ന് വിളിക്കപ്പെടുന്നു.
ഭഗവാൻ എന്ന പദം കൂടുതലായി ഹിന്ദു ദൈവങ്ങളെ വിശേഷിപ്പിക്കാൻ ഉപയോഗിക്കുന്നു.
ഉദാ: ഭഗവാൻ മഹാവിഷ്‌ണു , ഭഗവാൻ കൃഷ്ണൻ , ഭഗവാൻ പരമശിവൻ .
ഭഗവതി ഇതിന്റെ സ്ത്രീ ലിംഗമാണ്.
ഹൈന്ദവ വിശ്വാസപ്രകാരം ഭഗവാൻ എന്നാൽ
ഐശ്വര്യ സ്യ സമഗ്രസ്യ ധൈര്യസ്യ യശസ ശ്രിയ: ജ്ഞാന വയ്‌രാഗ്യ യോശ്ചൈവ ഷണ്ണാം ഭഗഇതീരിതം
യസ്മിൻഷണ്ണാം ഭഗാൻ അസ്തി
ഭഗവാൻ സ: ഇതി കഥ്യതേ
ബുദ്ധിസത്തിൽ:-
ഭഗവൻ എന്നത് പാലി വാക്ക് ആണ്.
അതിന്റെ മൂലരൂപം ഭഗ്ഗ + ഭവൻ = ഭഗവൻ .
അതിന്റെ അർഥം നാല് മാരൻ (ദുഖങ്ങളെ ) സമ്പൂർണമായി നശിപ്പിച്ചവൻ അഥവാ കീഴടക്കിയവൻ എന്നാണു.
ബുദ്ധൻ പറഞ്ഞു, " ആരാണോ ആസക്തിയെ അതിജീവിക്കുന്നത്, ആരാണോ അഞ്ജതയെ കീഴടക്കിയത്, ആരാണോ അത്യാര്തിയെയും, കാമതെയും കീഴടക്കിയത്.. ആ വ്യക്തിയാണ് ഭഗവൻ ".
സുലൈഖ ഹുസൈൻ
ഉറുദു നോവലിസ്റ്റും കേന്ദ്ര ഉർദു ഫെലോഷിപ്പ് കമ്മിറ്റി അംഗവുമായിരുന്നു സുലൈഖ ഹുസൈൻ (1930 - 15 ജൂലൈ 2014).
കേരളത്തിലെ ആദ്യ ഉർദു നോവലിസ്റ്റാണ്  ഉറുദുവിൽ 27 നോവലുകളും അത്രത്തോളം ചെറുകഥകളുമെഴുതി.
1930 ൽ മട്ടാഞ്ചേരിയിലെ കോറായ് കുടുംബത്തിൽ ഹാജി അഹമ്മദ് സേട്ടിന്റെയും മറിയം ബായിയുടേയും മകളായി ജനനം.
ചെറുപ്പത്തിൽ തന്നെ മാതാപിതാക്കളെ നഷ്ടപ്പെട്ട ഇവരെ മുത്തച്ഛനാണ്  വളർത്തിയത്.
നാലാംതരം മദ്രസാ വിദ്യാഭ്യാസം മാത്രമേ  സുലൈഖയ്‌ക്ക് ലഭിച്ചിരുന്നുള്ളൂ.
ആസ്യാബായി മദ്‌റസയിലാണ് ഖുർആനും ഹദീസും ദീനിയാത്തും മലയാളവും ഉർദുവും പഠിച്ചത്.
പിന്നീട് മൗലവി റിസ്‌വാനുല്ലയുടെ ശിഷ്യയായി വീട്ടിൽതന്നെയായിരുന്നു പഠനം.
ഹൈദരാബാദിൽ നിന്ന് കുടിയേറി കൊച്ചിയിൽ സ്ഥിരതാമസമാക്കിയിരുന്ന റിസ്‌വാനുല്ല സാഹിബിന് ഉർദു ഭാഷയിലും സാഹിത്യത്തിലും നല്ല കഴിവുണ്ടായിരുന്നു.
അദ്ദേഹത്തിന്റെ ശിക്ഷണത്തിലാണ് സുലൈഖ ഉർദു ഭാഷയിൽ കാര്യമായ പഠനങ്ങൾ നടത്തിയത്.
സുലൈഖ ഹുസൈനിൽ സാഹിത്യതാൽപര്യം ജനിപ്പിച്ചത് മാതാവിന്റെ ബാപ്പയും ഉർദു കവിയുമായിരുന്ന ജാനി സേട്ട് ആയിരുന്നു.
1950ൽ ഇരുപതാമത്തെ വയസ്സിലാണ് ഡൽഹി ആസ്ഥാനമായുള്ള ചമൻ ബുക്ക് ഡിപ്പോ മേരേ സനം എന്ന ആദ്യനോവൽ പ്രസിദ്ധീകരിച്ചത്.
പുസ്തകത്തിൽ മേൽവിലാസവും ഫോട്ടോയും കൊടുക്കരുതെന്ന വല്യുമ്മ ആസിയാബായിയുടെ കർശന നിർദ്ദേശത്തെത്തുടർന്ന് അതൊഴിവാക്കി പ്രസിദ്ധീകരിക്കാൻ തീരുമാനിച്ചു.
സ്ത്രീയുടെ പ്രണയവും വിരഹവും ഏകാന്തതയും പ്രമേയമാക്കി രചിച്ച ഈ പുസ്തകം വൻതോതിൽ വിറ്റഴിക്കപ്പെട്ടു.
തുടർന്ന് മേരെ സനം എന്ന പേരിൽ ഇറക്കിയ സിനിമയും ഹിറ്റായിരുന്നു.
ഇന്ത്യക്ക് പുറമേ പാകിസ്താൻ, ബംഗ്ലാദേശ്, ഗൾഫ് രാജ്യങ്ങൾ എന്നിവിടങ്ങളിലും സുലൈഖയുടെ നോവലുകൾക്ക് ഏറെ വായനക്കാരുണ്ടായിരുന്നു. 'നസീബ് കിബാത്തേ' എന്ന ഉർദു നോവലിൽ അവർ ആലപ്പുഴയെയും കേരളത്തെയും കുറിച്ച് പ്രതിപാദിച്ചിട്ടുണ്ട്.
അക്കാലത്ത് ക്ഷമ, ഖാത്തൂൻ എന്നീ ഉർദു മാസികകളിലും സുലൈഖ എഴുതുമായിരുന്നു.
1970ൽ രചിച്ച ഏറെ ശ്രദ്ധേയമായ "താരീഖിയോം കെ ബാദ്" (ഇരുട്ടിനുശേഷം) പരിഭാഷകൻ രവിവർമ്മ മലയാളത്തിലേക്ക് വിവർത്തനംചെയ്തു.
സി.എച്ച്. മുഹമ്മദ് കോയയുടെ ശ്രമഫലമായാണ് ഈ നോവൽ മലയാളത്തിലേക്ക് വിവർത്തനം ചെയ്യപ്പെട്ടത്.
പിന്നീട് ഇത് ചന്ദ്രിക ആഴ്ച്ചപ്പതിപ്പിലും പ്രസിദ്ധീകരിച്ചു.
1981ൽ വിദ്യാർഥിമിത്രം പബ്ലിക്കേഷൻസ് " ഇരുട്ടിനു ശേഷം " എന്ന പേരിൽ ഇതു പ്രസിദ്ധീകരിച്ചു.
1990-ൽ പ്രസിദ്ധീകരിച്ച 'ഏക് ഫൂൽ ഹസാർ ഗം' എന്ന നോവലിലായിരുന്നു ആദ്യമായി വിലാസവും ഫോട്ടോയും പ്രസിദ്ധീകരിച്ചത്.
ഇന്ത്യക്ക് പുറമേ പാകിസ്താൻ, ബംഗ്ലാദേശ്, ഗൾഫ് രാജ്യങ്ങൾ എന്നിവിടങ്ങളിലും സുലൈഖയുടെ നോവലുകൾക്ക് ഏറെ വായനക്കാരുണ്ടായി. 'നസീബ് കിബാത്തേ' എന്ന ഉർദു നോവലിൽ ആലപ്പുഴയെയും കേരളത്തെയും കുറിച്ച് പ്രതിപാദിച്ചിട്ടുണ്ട്.
പ്രധാന കൃതികൾ മേരേ സനം (എന്റെ പ്രിയതമ) ഏക് ഫൂൽ ഔർ ഹസാർ ഗം (ഒരു പൂവും ഒരായിരം ദുഃഖവും) രാഹ് അകേലി (ഏകാന്ത പഥിക) താരീഖിയോം കെ ബാദ് (മലയാള വിവർത്തനം : ഇരുട്ടിനുശേഷം) സബാ ഓർ ഭൂൽനേവാലേ പഥർ കി ലക്കീർ യാദോം കി സിതം സിന്ദഗി മുസ്‌കുരായി ആദ്മി ഓർ സീക്കെ ആസ്മാൻ കി തലേ നസീബ് നസീബ് കി ബാത്തേം മുസറയെ സാഹിൽ കൽ ക്യാ ഹുവാ അപ്‌നാ കോൻ ഗർ ഹസാരെ നിമിൽത്തെ മർസാ ഹേ കലി അവലംബം
സുഷമ ബിന്ദു സുഷമ ബിന്ദു
ആധുനികാനന്തരമലയാളകവിതയിലെ ശ്രദ്ധേയയായ എഴുത്തുകാരിയാണ് സുഷമ ബിന്ദു .
പ്രതിപാദ്യവിഷയം പരിചരിക്കുന്നതിൽ സമകാലികരായ സ്ത്രീ എഴുത്തുകാരിൽ വ്യതിരിക്തവും ശക്തവുമായ രീതി അവലംബിക്കുന്നു എന്നതാണ് സുഷമ ബിന്ദുവിന്റെ കവിതകളെ ശ്രദ്ധേയമാക്കുന്നത്.
പാലക്കാട് ജില്ലയിലെ ആറ്റാശ്ശേരിയിൽ ജനനം.
ചരിത്രത്തിൽ ബിരുദവും മലയാളസാഹിത്യത്തിൽ ബിരുദാനന്തരബിരുദവും ഡോക്ടറേറ്റും നേടി.
ടി. ടി. സി അദ്ധ്യാപകപരിശീലനം പൂർത്തിയാക്കി അദ്ധ്യാപികയായി.
യു. ജി. സി. ഗവേഷണ ഫെല്ലോഷിപ്പോടെ കാലിക്കറ്റ് സർവ്വകലാശാല മലയാളവിഭാഗത്തിൽ ദേശീയത വിഷ്ണുനാരായണൻ നമ്പൂതിരിയുടെ കവിതയിൽ എന്ന വിഷയത്തിൽ പഠനം നടത്തി ഡോക്ടറേറ്റ് നേടി.
മലപ്പുറം ജില്ലയിലെ കാപ്പ് ഗവ.
ഹൈസ്കൂളിൽ അദ്ധ്യാപിക.
കൃതികൾ ഒരുമ്പെട്ടോൾ (കവിതാ സമാഹാരം) ആൺകോന്തി (കവിതാ സമാഹാരം) പുരസ്കാരങ്ങൾ വൈലോപ്പിള്ളി സ്മാരകപുരസ്കാരം.
സംസ്ഥാന വിദ്യാഭ്യാസവകുപ്പിന്റെ വിദ്യാരംഗം കവിതാപുരസ്കാരം.
അദ്ധ്യാപകലോകം കവിതാപുരസ്കാരം.
എം.എം.സേതുമാധവൻ സ്മാരക കവിതാപുരസ്കാരം കലാപൂർണ്ണ കവിതാപുരസ്കാരം ലെനിൻ ഇറാനി കവിതാപുരസ്കാരം സംസ്ഥാന പൊതുവിദ്യാഭ്യാസവകുപ്പിന്റെ സർഗ്ഗാത്മക സാഹിത്യത്തിനുള്ള  പ്രൊഫ. മുണ്ടശ്ശേരി സ്മാരക സാഹിത്യ അവാർഡ് - ഒരുമ്പെട്ടോൾ (കവിതാ സമാഹാരം) അവലംബം ↑ https://www.keralatourism.org/latestfromkeralatourism/onam_2019_-_programme_booklet_malayalam.pdf ↑ http://www.keralasahityaakademi.org/images/22-04-17/invitation%20final%20for%20print%20updated.pdf ↑ ↑ 1 2 3 4 1 2 3 ↑
സുർജ്യ കാന്ത മിശ്ര ഇംഗ്ലീഷ് വിലാസം https://ml.wikipedia.org/wiki/Surjya_Kanta_Mishra
സി.പി.ഐ.എം പൊളിറ്റ് ബ്യൂറോ അംഗവും പശ്ചിമ ബംഗാൾ പ്രതിപക്ഷ നേതാവുമാണ് സുർജ്യ കാന്ത മിശ്ര .
മുൻ പശ്ചിമ ബംഗാൾ നിയമ സഭകളിൽ ആരോഗ്യ, പഞ്ചായത്ത്, ഗ്രാമ വികസന വകുപ്പുകൾ കൈകാര്യം ചെയ്തിട്ടുള്ള ഇദ്ദേഹം 2011 ലെ തെരഞ്ഞടുപ്പിൽ പ്രതിപക്ഷ നേതാവായി തെരഞ്ഞെടുക്കപ്പെട്ടു.
അവലംബം ↑ http://www.deshabhimani.com/newscontent.php?id=397828%5Bപ്രവർത്തിക്കാത്ത+കണ്ണി%5D ↑ The Hindu .
Surjya Kanta Mishra elected Leader of the Opposition Archived 2011-05-31 at the Wayback Machine Surjya Kanta Mishra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൂര്യകാന്തമിശ്ര ഇംഗ്ലീഷ് വിലാസം https://ml.wikipedia.org/wiki/SuryaKantha_misra
സി.പി.ഐ.എം പശ്ചിമബംഗാൾ സംസ്ഥാന സെക്രട്ടറിയാണ് ഡോ. സൂര്യകാന്തമിശ്ര .
സി.പി.ഐ.എം പൊളിറ്റ് ബ്യൂറോ അംഗവും പശ്ചിമബംഗാൾ  നിയമസഭയിലെ പ്രതിപക്ഷനേതാവുമാണ്.
1996ൽ ഇടതുമുന്നണി മന്ത്രിസഭയിൽ അംഗമായി.
2011 വരെ മന്ത്രി.
ആരോഗ്യം, ഭൂപരിഷ്കരണം, പഞ്ചായത്ത് എന്നീ വകുപ്പുകൾ കൈകാര്യം ചെയ്തു.
പശ്ചിമ മിഡ്നാപുർ ജില്ലയിലെ നാരായൻഗഡ് സ്വദേശിയായ മിശ്ര വിദ്യാർഥി പ്രസ്ഥാനത്തിലൂടെയാണ് രാഷ്ട്രീയത്തിലെത്തുന്നത്.
മിഡ്നാപുർ കോളേജിൽനിന്ന് പ്രീഡിഗ്രി പാസായശേഷം ഒഡിഷയിലെ പാറാ, കട്ടക്ക് എന്നിവിടങ്ങളിൽ  ഉന്നതവിദ്യാഭ്യാസം നേടി.
കട്ടക്
മെഡിക്കൽ കോളേജിൽ എം.ബി.ബി.എസിനു പഠിക്കുമ്പോൾ എസ്.എഫ്.ഐ ഒഡിഷ സംസ്ഥാന കമ്മിറ്റിയിലംഗമായി.
വൈദ്യശാസ്ത്രപഠനം പൂർത്തിയാക്കിയശേഷം മിഡ്നാപുരിൽ  തിരികെയെത്തി യുവജനപ്രസ്ഥാനത്തിൽ സജീവമായി.
ആതുരസേവനത്തോടൊപ്പം രാഷ്ട്രീയപ്രവർത്തനവും തുടർന്നു.
1978 മുതൽ 1991 വരെ അവിഭക്ത മിഡ്നാപുർ ജില്ലാ പരിഷത്ത് പ്രസിഡന്റായി പ്രവർത്തിച്ചു.
1991 മുതൽ നാരായൻഗഡിൽനിന്ന് തുടർച്ചയായി അഞ്ചു തവണ നിയമസഭയിലെത്തി.
2011 മുതൽ പ്രതിപക്ഷനേതാവ്.
2002 ൽ ഹൈദരാബാദിൽ നടന്ന 17-ാം പാർടി കോൺഗ്രസിൽ കേന്ദ്ര കമ്മിറ്റിയിലേക്ക് തെരഞ്ഞെടുക്കപ്പെട്ടു 2012ൽ കോഴിക്കോട്ടു നടന്ന 20-ാം പാർടി കോൺഗ്രസിൽ പൊളിറ്റ് ബ്യൂറോയിലെത്തി.
ഭാര്യ ഉഷ മിശ്ര പാർടി പ്രവർത്തകയും ജനാധിപത്യ മഹിളാ അസോസിയേഷൻ നേതാവുമാണ്.
അവലംബം ↑ http://www.deshabhimani.com/news-national-all-latest_news-449082.html%5Bപ്രവർത്തിക്കാത്ത+കണ്ണി%5D
സേവ്യർ അറക്കൽ ഇംഗ്ലീഷ് വിലാസം https://ml.wikipedia.org/wiki/Xavier_Arakkal
കേരളത്തിലെ ഒരു പൊതുപ്രവർത്തകനും എറണാകുളം ലോകസഭാംഗവുമായിരുന്നു സേവ്യർ അറക്കൽ .
ആദ്യം 1977 ൽ പറവൂർ മണ്ഡലത്തെ നിയമസഭയിൽ പ്രതിനിഥീകരിച്ചുകൊണ്ടാണ് പൊതുപ്രവർത്തകനാകുന്നത്.
പിന്നീട് 1980 ൽ കോൺഗ്രസ് പ്രതിനിഥിയായും 1996ൽ ഇടതുപിന്തുണയുള്ള കോൺഗ്രസ്സുകാരനായും എറണാകുളത്തെലോകസഭയിൽ പ്രതിനിഥീകരിച്ചു.
എന്നാൽ 1997 ഫെബ്രുവരി ഒമ്പതിന്‌ വൃക്കരോഗബാധിതനായി  അദ്ദേഹം അന്തരിച്ചു.
മഞ്ഞുമ്മൽ അറയ്‌ക്കൽ വർഗീസിന്റെ ആറു മക്കളിൽ ഇളയവനായി 1935 ഏപ്രിൽ 16ന് ജനിച്ചു.
എറണാകുളം സെന്റ് ആൽബർട്സ്‌ കോളേജ്, തൃശ്ശിനാപ്പിള്ളി സെന്റ് ജോസഫ് കോളേജ്, തേവര എസ്‌എച്ച്‌ കോളേജ് എന്നിവിടങ്ങളിൽ പഠിച്ചു.
തുടർന്ന്‌ വരാപ്പുഴ ആർച്ച് ബിഷപ് ജോസഫ് അട്ടിപ്പേറ്റിയുടെ സഹായത്തോടെ അമേരിക്കയിൽ പഠനം.
ചിക്കാഗോയിൽനിന്ന് എംഎസ്ഐആർ ബിരുദവും ലയോള സർവകലാശാലയിൽനിന്ന് മാസ്റ്റർ ബിരുദവും ലണ്ടനിൽനിന്ന് ബാർ അറ്റ് ലോയും സമ്പാദിച്ചു.
ഇംഗ്ലണ്ടിൽ വച്ച് ജമൈക്ക സ്വദേശിനി ലെറീസിനെ ജീവിതസഖിയാക്കി.
പൊതുജീവിതത്തിൽ സത്യസന്ധതയും ലാളിത്യവും പുലർത്തിയ അദ്ദേഹത്തിന്‌ എംഎൽഎ, എംപി എന്നീ നിലകളിൽ പ്രവർത്തിച്ചിട്ടും സ്വന്തമായി ഒരു കാർപോലും ഉണ്ടായിരുന്നില്ല.
വൈകുന്നേരങ്ങളിൽ എറണാകുളം നഗരത്തിന്റെ ഓരംചേർന്ന് മറൈൻഡ്രൈവിലേക്ക്‌ നടക്കും.
കണ്ടുമുട്ടുന്നവരോടെല്ലാം കുശലം പറയും.
സഹായം ആവശ്യപ്പെടുന്നവർക്ക് കഴിയുന്നതെല്ലാം ചെയ്‌തുകൊടുക്കും .
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1996 * എറണാകുളം ലോകസഭാമണ്ഡലം സേവ്യർ അറക്കൽ സ്വതന്ത്ര സ്ഥാനാർത്ഥി , എൽ.ഡി.എഫ്. കെ.വി. തോമസ് കോൺഗ്രസ് (ഐ.) , യു.ഡി.എഫ്. 1980 എറണാകുളം ലോകസഭാമണ്ഡലം സേവ്യർ അറക്കൽ കോൺഗ്രസ് (ഐ.) ഹെൻറി ഓസ്റ്റിൻ ഐ.എൻ.സി. (യു.) കേരള നിയമസഭാ തിരഞ്ഞെടുപ്പ് (1977) പറവൂർ സേവ്യർ അറക്കൽ കോൺഗ്രസ് (ഐ.) വർക്കി പൈനാണ്ടർ സ്വതന്ത്രൻ
അവലംബം ↑ https://www.deshabhimani.com/news/kerala/xavier-arakkal/1000320%5Bപ്രവർത്തിക്കാത്ത+കണ്ണി%5D ↑ https://www.youtube.com/watch?v=EVS8zVOtcW8 ↑ ↑ http://www.keralaassembly.org
സ്വയംഭോഗം ഇംഗ്ലീഷ് വിലാസം https://ml.wikipedia.org/wiki/Masturbation വിക്കിപീഡിയ സെൻസർ ചെയ്തിട്ടില്ല .
ജീവിവർഗങ്ങളിലെ അടിസ്ഥാന ലൈംഗികാസ്വാദന സ്വഭാവങ്ങളിൽപ്പെട്ട ഒന്നാണ് സ്വയംഭോഗം.
ഇംഗ്ലീഷിൽ മാസ്റ്റർബേഷൻ (masturbation) എന്നറിയപ്പെടുന്നു.
മനുഷ്യരിൽ മാത്രമല്ല പക്ഷിമൃഗാദികളും ഇത് കാണപ്പെടുന്നുണ്ട്.
ലൈംഗികമായ ഉണർവുണ്ടാകുമ്പോൾ വ്യക്തികൾ സ്വയംഭോഗം ചെയ്യാറുണ്ട്.
ഇത് സംതൃപ്തി പ്രദാനം ചെയ്യുന്നു.
ലൈംഗികാവയവങ്ങളെ സ്വന്തം കൈകളാലോ, മറ്റ് മാർഗ്ഗങ്ങളിലൂടെയോ (സാധാരണയായി രതിമൂർച്ഛയെത്തും വരെ) ഉത്തേജിപ്പിക്കുന്നതാണ‍് സ്വയംഭോഗം .
സ്വന്തം കൈകൾ കൊണ്ട് നേരിട്ടോ (ഹസ്ഥമൈഥുനം), അന്യവ്യക്തിയുടെ സഹായത്താലോ  (ലൈംഗികവേഴ്ചയൊഴികെ), ലൈംഗിക കളിപ്പാട്ടങ്ങൾ ഉപയോഗിച്ചോ സ്വയം ഉത്തേജനം സാധ്യമാക്കുന്നതും സ്വയംഭോഗത്തിൽ‌പ്പെടും .
സ്വയം ലൈംഗികാവയവങ്ങളെ ഉത്തേജിപ്പിക്കുന്ന പ്രവൃത്തി ആത്മരതിയുടെ പല രീതികളിലുൾപ്പെടുന്നു.
സ്ത്രീകളിലും പുരുഷന്മാരിലും സ്വയംഭോഗം സാധാരണയായി കണ്ടുവരുന്നു.
കൗമാരപ്രായത്തിൽ ലൈംഗിക വളർച്ച എത്തുന്നതോടെയാണ് ഭൂരിഭാഗവും സ്വയംഭോഗം തുടങ്ങുന്നത്.
എന്നിരുന്നാലും ചെറിയ കുട്ടികളിലും ഇത് കണ്ടുവരാറുണ്ട്.
അതിൽ ഉത്കണ്ഠപ്പെടാനില്ല.
ഇതവരുടെ സ്വാഭാവിക വളർച്ചയുടെ ഭാഗമാണ്.
സ്വയഭോഗത്തിന്റെ അല്ലെങ്കിൽ ലൈംഗികബന്ധത്തിന്റെ അഭാവത്തിൽ ഉറക്കത്തിൽ ശുക്ലം പുറത്തേക്ക് പോകുന്ന സ്വപ്നസ്ഖലനവും പുരുഷന്മാരിൽ  കാണപ്പെടുന്നു.
സ്വയംഭോഗത്തെ സംബന്ധിച്ച അനവധി മിത്തുകളും വിശ്വാസങ്ങളും അതിനെതിരേയുള്ള മതപരമോ സാംസ്കാരികപരമായോ ഉള്ള എതിർപ്പിന്റെ ഫലമായി ഉണ്ടായിവന്നിട്ടുണ്ട്.
പ്രധാനമായും യഹൂദ, ക്രിസ്ത്യൻ, ഇസ്ലാം എന്നി അബ്രഹാമിക മതങ്ങളിൽ സ്വയംഭോഗം ഒരു പാപമായി കണക്കാക്കപ്പെടുന്നു .
മാനസികരോഗമായും രതിവൈകൃതമായും പണ്ടുകാലത്ത് സ്വയംഭോഗത്തെ കാണുന്നത് സാധാരണമായിരുന്നു.
ഇത് തികച്ചും അശാസ്ത്രീയമാണ് എന്ന്‌ ആധുനിക വൈദ്യ ശാസ്ത്രം  വ്യക്തമാക്കുന്നു.
ഇന്ന് സർവ്വസാധാരണവും, നൈസർഗ്ഗികവും, ആരോഗ്യകരവും, സുഖകരവും,  സുരക്ഷിതവുമായ ഒരു ശാരീരിക പ്രവർത്തിയായേ ഇതിനെ ആധുനിക ശാസ്ത്രം കണക്കാക്കുന്നുള്ളൂ.
സ്വയംഭോഗം ചെയ്യുന്ന സമയത്ത് രതിഭാവനകളിൽ മുഴുകുന്നതും സാധാരണമാണ്.
അതിനാൽ അത് മാനസികമായ ഒരു പ്രവർത്തി കൂടിയാണ്.
സ്വയംഭോഗം മൂലം ശാരീരികമോ മാനസികമോ ആയ ആരോഗ്യപ്രശ്നങ്ങൾ ഉണ്ടാകുന്നതായി ആധുനിക വൈദ്യശാസ്ത്രം സ്ഥിരീകരിച്ചിട്ടില്ല .
വളർത്തുന്നതോ വന്യമോ ആയ പക്ഷിമൃഗാദികളിലും സ്വയംഭോഗം നിരീക്ഷിക്കപ്പെട്ടിട്ടുണ്ട് .
കൗമാരക്കാർ, താൽക്കാലികമായോ സ്ഥിരമായോ ലൈംഗികപങ്കാളിയില്ലാത്തവർ, വിഭാര്യർ, വിധവകൾ, അവിവാഹിതർ, വൃദ്ധർ തുടങ്ങിയ ഏത് പ്രായത്തിൽ ഉള്ള ആളുകൾക്കും സുരക്ഷിതമായി ലൈംഗികവാഞ്ഛയുടെ സമ്മർദ്ദം ലഘൂകരിക്കാനുള്ള മാർഗ്ഗം കൂടിയാണ് സ്വയംഭോഗം.
മധ്യവയസ് പിന്നിട്ട പുരുഷന്മാരിൽ പ്രൊസ്ട്രേറ്റ് ഗ്രന്ഥിയുടെ ആരോഗ്യത്തിന് സ്വയംഭോഗവും സ്ഖലനവും ഗുണകരമാണ് എന്ന് ശാസ്ത്രം തെളിയിക്കുന്നു.
മാസത്തിൽ 21 തവണയിലേറെ സ്ഖലിക്കുന്ന പുരുഷന്മാരിൽ പ്രൊസ്ട്രേറ്റ് കാൻസർ സാധ്യത കുറവാണ് എന്ന് പഠനങ്ങൾ തെളിയിക്കുന്നു.
പല ആളുകളും നിത്യേന ഉണ്ടാകുന്ന മാനസികസമ്മർദ്ദം ലഘൂകരിക്കാനും നല്ല ഉറക്കം ലഭിക്കുവാനും സ്വയംഭോഗം ചെയ്യാറുണ്ട്.
എന്നാൽ ആവർത്തിച്ച് സ്വയംഭോഗം ചെയ്യാനുള്ള പ്രേരണമൂലം ദൈനംദിന പ്രവർത്തികൾക്ക് തടസ്സം നേരിടുക, പൊതുസ്ഥലങ്ങളിൽ വച്ച് പ്രദർശനവാഞ്ഛയോടെ സ്വയംഭോഗം നടത്തുക, കടുത്ത മാനസികപിരിമുറുക്കം ഉണ്ടാക്കുക എന്നിങ്ങനെയുള്ള അവസ്ഥകളിൽ സ്വയംഭോഗം ഒരു വൈദ്യശാസ്ത്ര പ്രശ്നമാകാറുണ്ട് .
സ്ത്രീകളിൽ രതിമൂർച്ഛാരാഹിത്യം (anorgasmia) എന്ന അവസ്ഥയ്ക്കും, പുരുഷന്മാരിൽ ശീഘ്രസ്ഖലനം, മന്ദസ്ഖലനം തുടങ്ങിയ അവസ്ഥകൾക്കും സ്വയംഭോഗം ഒരു ചികിത്സാവിധിയായി സെക്സ് തെറാപ്പിയിൽ നിർദ്ദേശിക്കപ്പെടാറുണ്ട് .
പുരുഷനിൽ സ്വയംഭോഗത്തിലൂടെയോ അല്ലാതെയോ സ്ഖലനം നടന്ന് ശുക്ലവിസർജ്ജനം നടക്കുമ്പോൾ പുതിയ ബീജകോശങ്ങളുണ്ടാവാനും ശുക്ലം പുതുതായി ഉല്പാദിപ്പിക്കാനുമുള്ള ശാരീരികപ്രേരണയുണ്ടാവുന്നു .
കണക്കിലെടുത്ത് വന്ധ്യതാ ചികിത്സയിലെ ചില അവസരങ്ങളിൽ സ്വയംഭോഗം പ്രോത്സാഹിപ്പിക്കപ്പെടാറുണ്ട് .
മനുഷ്യൻ ഉണ്ടായകാലം മുതൽക്കേ സ്വയംഭോഗം എന്ന രീതി ഉണ്ടായിരിക്കണം.
ചരിത്രം രേഖപ്പെടുത്തുന്നതിനു മുന്നേ തന്നെയുള്ള ചില ഗുഹാചിത്രങ്ങളിൽ സ്വയംഭോഗം ചെയ്യുന്ന മനുഷ്യനെ കാണാൻ സാധിക്കും.
മാൾട്ടയിൽ നിന്നു ലഭിച്ച, ക്രി.
നാലാം നൂറ്റാണ്ടിലേതെന്നു കരുതുന്ന ഒരു കളിമൺ ശില്പത്തിൽ സ്ത്രീ സ്വയംഭോഗം ചെയ്യുന്നതായാണ‍് ചിത്രീകരിച്ചിരിക്കുന്നത്.
എങ്കിലും പുരാതനകാലങ്ങളില് നിന്നും ലഭിച്ച തെളിവുകളിൽ കൂടുതലും പുരുഷന്മാരുടേതാണ‍്.
രേഖപ്പെടുത്തിയിരിക്കുന്ന വിവരണങ്ങളിൽ പുരാതന സുമേറിൽ നിന്നുള്ള തെളിവുകളാണ‍്‌ ഏറ്റവും പഴയത്.
അവിടങ്ങളിൽ ഇത് ലൈംഗിക ശക്തി കൂട്ടുവാനുള്ള സമ്പ്രദായമായി ഒറ്റക്കോ ഇണയോട് ചേർന്നോ നടത്തിയിരുന്നതായി മനസ്സിലാക്കാം.
പുരാതന ഈജിപ്തിലാകട്ടെ സ്വയംഭോഗത്തിന്‌ കുറച്ചുകൂടെ ആദ്ധ്യാത്മികതലങ്ങളിലേക്ക് സ്ഥാനക്കയറ്റം ലഭിച്ചിട്ടുണ്ട്.
ദൈവങ്ങൾ സ്വയംഭോഗം ചെയ്തിരുന്നതായും അത് മായികമായ അർത്ഥം കൈവരിച്ചിരുന്നതായും കാണാം.
ആടം എന്ന ദേവത, പ്രപഞ്ചം സ്വയംഭോഗം ചെയ്താണ്‌ സൃഷ്ടിച്ചതെന്നും നൈലിന്റെ വേലിയിറക്കവും ഒഴുക്കുമെല്ലാം ഇതുമായി ബന്ധപ്പെട്ടതാണ്‌ എന്നെല്ലാമായിരുന്നു അവരുടെ വിശ്വാസം.
ഇതേ വിശ്വാസത്തിന്റെ അടിസ്ഥാനത്തിൽ ഈജിപ്തിലെ ഫറവോ മാർ നൈലിലേക്ക് ആചാരപൂർവ്വം സ്വയംഭോഗം ചെയ്യേണ്ടതായും ഉണ്ടായിരുന്നത്രെ .
സ്വയംഭോഗത്തെ സംബന്ധിച്ച് വളരെ വിശാലമായ കാഴ്ചപ്പാട് പുലർത്തിയിരുന്ന പുരാതന ഗ്രീക്കുകാർ കടുത്ത  ലൈംഗിക ലൈംഗികവാഞ്ഛയുടെ സമ്മർദ്ദം ലഘൂകരിക്കനുള്ള  ഉപാധിയായി സ്വയംഭോഗത്തെ കണ്ടിരുന്നു.
ഗ്രീക്ക് പുരാതന പെയിന്റിംഗുകളിൽ സ്വയംഭോഗം ചെയ്യുന്ന സ്ത്രീകളെയും  കാണാം.
സാമുവൽ ടിസ്സോട്ട് എന്ന സ്വിസ് വൈദ്യൻ 18ാം നൂറ്റാണ്ടിൽ ശുക്ലം അതിവിശിഷ്ടമായ ദ്രാവകമാണെന്നും അതിന്റെ നഷ്ടം ശാരീരികവും മാനസികവുമായ പ്രശ്നങ്ങൾ ഉണ്ടാക്കുമെന്നും വാദിച്ചു.
എന്നാൽ 20 ാം  നൂറ്റാണ്ടിന്റെ ആരംഭത്തോടെ സ്വയംഭോഗത്തെ സംബന്ധിച്ച് ശാസ്ത്രീയമായ നിഗമനങ്ങൾ വ്യാപകമായതോടെ ടിസ്സോട്ടിന്റെ വാദങ്ങൾ തെറ്റാണെന്ന് തെളിയിക്കപ്പെട്ടു.
20 ആം നൂറ്റാണ്ടിന്റെ ആദ്യം ഇംഗ്ലീഷ് ഡോക്ടർ ആയിരുന്ന ഹേവ്ലോക്ക് എല്ലിസ് ആണ് ടിസ്സോടിന്റെ വാദങ്ങൾ തെറ്റാണെന്ന് തെളിയിച്ചത്.
മിതമായ സ്വയംഭോഗം ആരോഗ്യമുള്ള മനുഷ്യരിൽ യാതൊരു വിധത്തിലുമുള്ള അപകടവും ഉണ്ടാക്കില്ലെന്ന് അദ്ദേഹം വാദിച്ചു.
സ്ത്രീകളിലെയും പുരുഷന്മാരിലെയും നൈസർഗികമായ ഒരു പ്രവൃത്തിയാണ്‌ സ്വയംഭോഗമെന്നു അമേരിക്കൻ ഗവേഷകനായ ആൽഫ്രഡ്‌ കിൻസേ  കണ്ടെത്തി.
അമിതമായ സ്വയംഭോഗം പ്രശ്നമുണ്ടാക്കാൻ സാധ്യതയുണ്ടെന്ന് ഇദ്ദേഹം സമർത്ഥിച്ചു.
പക്ഷിമൃഗാദികളിൽ
മിക്ക പക്ഷിമൃഗാദികളിലും സ്വയംഭോഗം ചെയ്യുന്ന ശീലം കാണപ്പെടാറുണ്ട്.
കുരങ്ങുവർഗങ്ങൾ, ചിമ്പാൻസി, കുതിര, അണ്ണാൻ, നായ, ആട്, കാള, താറാവ് മുതലായ പക്ഷികൾ, ഉരഗങ്ങൾ തുടങ്ങിയവ അവയിൽ ചിലതാണ്.
ശിശ്നം വയറിനോട് ഉരസിയോ, നക്കിയോ മറ്റും ഇവ സ്വയംഭോഗം ചെയ്യുന്നതായി കാണപ്പെടുന്നു.
കുരങ്ങുവർഗങ്ങൾ, ചിമ്പാൻസി എന്നിവയുടെ സ്വയംഭോഗരീതികൾക്ക് മനുഷ്യരുടെ സ്വയംഭോഗ രീതികളുമായി സാമ്യമുണ്ട്.
സ്വയംഭോഗ രീതികൾ ഇലക്ട്രിക് ടോർച്ച് ഉപയോഗിച്ച് സ്വയംഭോഗം ചെയ്യുന്ന സ്ത്രീ കൈകൊണ്ട് ഭഗശിശ്നികയിലും യോനിയിലും സ്വയംഭോഗം ചെയ്യുന്ന സ്ത്രീ ലിംഗാഗ്രചർമ്മം മുന്നോട്ടും പിന്നോട്ടും ചലിപ്പിച്ചുള്ള പുരുഷന്റെ സ്വയംഭോഗം
ലൈംഗികാവയവത്തെയൊ അതിനോട് ചേർന്ന ഭാഗങ്ങളെയോ കൈകളാലോ മറ്റുപകരണങ്ങളുടെ സഹായത്താലോ തലോടുക, മസ്സാജ് ചെയ്യുക അവയെ തലയണ പോലുള്ള വസ്തുക്കളോട് ചേർത്തമർത്തുക, വിരലുകളോ മറ്റ് വസ്തുക്കളോ യോനിയിൽ കടത്തിവയ്ക്കുക, ലിംഗത്തെയും യോനിയെയും വൈബ്രേറ്റർ ഉപയോഗിച്ച് ഉത്തേജിപ്പിക്കുക തുടങ്ങിയവയാണ‍് സ്‍ത്രീകളിലും പുരുഷന്മാരിലും പൊതുവായി കണ്ടുവരുന്ന സ്വയംഭോഗരീതികൾ.
പൊതുവേ പുരുഷന്മാരിൽ ലിംഗാഗ്ര ചർമ്മം കൈകൾ കൊണ്ട് മുന്നോട്ടും പിന്നോട്ടും ചലിപ്പിക്കുന്നതാണ് സാധാരണമായി കാണുന്ന സ്വയംഭോഗ രീതി.
ലൈംഗികവികാര മേഖലകളെ തൊടുക, തലോടുക എന്നിങ്ങനെ (മുലക്കണ്ണുകൾ, ലിംഗം പോലുള്ളവ) ചെയ്യുന്നതുവഴിയും ലിംഗത്തിൽ നനവ് നൽകുന്ന ലൂബ്ബ്രിക്കന്റുകള് (ഉദാ:കേവൈ ജെല്ലി, ഡ്യുറക്സ്, മൂഡ്സ് തുടങ്ങിയവ) പുരട്ടുന്നതുവഴിയും രതിമൂർച്ഛ , സ്ഖലനം തുടങ്ങിയവയിൽ  എത്തിച്ചേരുവാനാവശ്യമായ ലൈംഗിക ഉത്തേജനം  സാധ്യമാക്കുന്നു.
പ്രായപൂർത്തി ആയവർക്ക് വേണ്ടിയുള്ള ചിത്രങ്ങൾ കാണുക, പ്രായപൂർത്തിയായവർക്ക് വേണ്ടിയുള്ള പുസ്തകങ്ങൾ വായിക്കുക, ഭാവനകളിൽ മുഴുകുക എന്നിങ്ങനെ സ്വയംഭോഗസഹായിയായ പ്രവര്ത്തനങ്ങൾ പലതുമുണ്ട്.
മറ്റു ചിലരാകട്ടെ യോനിയുടെ ആകൃതിയിലുള്ള ഉപകരണങ്ങളുടെ സഹായത്താല് സ്വയംഭോഗത്തിലേർ‍പ്പെടുന്നു.
രതിമൂർഛയ്ക്ക് തൊട്ടുമുൻപ് സ്വയംഭോഗം അൽപനേരം നിർത്തി വീണ്ടും തുടരുന്ന രീതിയിൽ ഉയർന്ന ലൈംഗികോത്തേജനം സാധ്യമാക്കാവുന്നതാണ് .
ബാഹ്യജനനേന്ദ്രിയങ്ങളെ, പ്രത്യേകിച്ചും ഭഗശിശ്നിക അഥവാ കൃസരിയെ (Clitoris) വിരലുകൾ ഉപയോഗിച്ച് മൃദുവായി തലോടുന്നതാണ് സ്‍ത്രീകളിൽ കണ്ടുവരുന്ന സ്വയംഭോഗ രീതികളിൽ ഏറ്റവും പ്രധാനമായത്.
ഇത് തികച്ചും സുരക്ഷിതമായ ഒരു രീതിയാണ്.
കൃസരിയെ ലാളിക്കുന്നത് എളുപ്പത്തിൽ രതിമൂർച്ഛ ലഭിക്കാൻ സഹായിക്കുന്നു.
വൈബ്രേറ്റർ എന്ന ഉപകരണം ഉപയോഗിച്ചു കൃസരി അല്ലെങ്കിൽ യോനി ഉത്തെജിപ്പിക്കുന്നത് വിദേശ രാജ്യങ്ങളിൽ വ്യാപകമായി കണ്ടുവരുന്ന ഒരു രീതിയാണ്.
യോനീഭിത്തിയെ ഉത്തേജിപ്പിക്കുന്നതിനായി‍, വിരലുകളോ, കൃത്രിമലിംഗമോ , യോനിക്കുള്ളിൽ പ്രവേശിപ്പിച്ച് ചലിപ്പിക്കുന്നതും സ്‍തന‍‍ങ്ങളെയും മുലക്കണ്ണു‍‍കളേയും താലോലിക്കുന്നതും വഴുവഴുപ്പ് നൽകുന്ന ലൂബ്രിക്കന്റുകൾ പുരട്ടുന്നതും മറ്റു മാർഗ്ഗങ്ങളിൽ‍പ്പെടുന്നു.
അപൂർവം ചില സ്ത്രീകൾ മലദ്വാരത്തിലൂടെയുള്ള ഉത്തേജനവും ഇഷ്ടപ്പെടുന്നു.
(എന്നാൽ ഈ വിരലുകൾ കഴുകാതെ യോനിയിൽ പ്രവേശിപ്പിച്ചാൽ ഇൻഫെക്ഷനു കാരണമാകുന്നു).
യോനിയിലേക്ക് വസ്തുക്കൾ കടത്തുമ്പോൾ പരിക്കോ ഇൻഫെക്ഷനൊ ഉണ്ടാവാതെ ശ്രദ്ധിക്കേണ്ടതാണ്.
വൃത്തിഹീനമായ വസ്തുക്കൾ യോനിയിൽ പ്രവേശിപ്പിച്ചാൽ അണുബാധ ഉണ്ടാകാൻ സാധ്യതയുണ്ട്.
അതിനാൽ ഇവ സോപ്പും വെള്ളവും ഉപയോഗിച്ച് നന്നായി കഴുകിയ ശേഷം ഉപയോഗിക്കേണ്ടതാണ്.
ഫാർമസിയിലും മറ്റും ലഭ്യമായ ഏതെങ്കിലും മികച്ച ലൂബ്രിക്കന്റ് ജെല്ലി (ഉദാഹരണം: കേവൈ, ഡ്യുറക്സ്, മൂഡ്സ് തുടങ്ങിയവ) പുരട്ടുന്നത് യോനി വഴിയുള്ള സ്വയംഭോഗം എളുപ്പമാക്കാറുണ്ട്.
കമിഴ്ന്നു കിടന്നു കാൽ വിടർത്തി തലയിണയോ കട്ടിലിന്റെ അഗ്രമോ യോനീഭാഗത്ത് അമർത്തിയും സ്വയംഭോഗത്തിൽ ഏർപ്പെടാവുന്നതാണ്.
ജലധാരയെ യോനിയിലേയ്‍‍ക്കോ കൃസരിയിലേയ് ‍ക്കോ നയിച്ചും, കാലുകള് പിണച്ചുവച്ചുകൊണ്ട് ജനനേന്ദ്രിയത്തിൽ സ്പർശിച്ചും, ലൈംഗികമായി ചിന്തിച്ചും സ്‍ത്രീകള്ക്ക് സ്വയംഭോഗത്തിലേർപ്പെടാൻ കഴിയും.
പുരുഷൻമാരിൽ
പുരുഷന്മാർ സാധാരണയായി തങ്ങളുടെ ലിംഗത്തെ കൈക്കുള്ളിലാക്കി  അഗ്രചർമത്തെ മുന്നോട്ടും പിന്നോട്ടും രതിമൂര്ച്ഛയെത്തുന്നതുവരെ ചലിപ്പിച്ചാണ്  സ്വയംഭോഗം ചെയ്യുന്നത്.
ശുക്ലസ്ഖലനത്തിന് തൊട്ടു മുൻപ് ഈ ചലനത്തിന്റെ വേഗത വർധിക്കാറുണ്ട്.
രതിമൂർഛയ്ക്ക് തൊട്ടുമുൻപ് സ്വയംഭോഗം അൽപനേരം നിർത്തി വീണ്ടും തുടരുന്ന രീതിയിൽ കൂടുതൽ സമയം ലൈംഗികൊത്തേജനം സാധ്യമാക്കാവുന്നതാണ്.
ചേലാകർമം നടത്തിയവരിൽ ചിലര്ക്ക് ചർമത്തെ അങ്ങോട്ടുമിങ്ങോട്ടും ചലിപ്പിക്കുന്ന രീതി സാധിക്കണമെന്നില്ല.
ഉചിതമായ പ്രതലത്തിൽ ലിംഗം അമർത്തിയും പുരുഷന്മാർക്ക് ഉത്തേജനം സാധ്യമാക്കാം.
പുരുഷന്മാരിലും മുലക്കണ്ണുകൾ  ലൈംഗികൊദ്ദീപനത്തിന് സഹായിക്കുന്നു.
വൈബ്രേറ്റർ, കൃത്രിമയോനി എന്നിവ ഉപയോഗിച്ചും സ്വയംഭോഗം ചെയ്യാവുന്നതാണ്.
ചിലരാകട്ടെ സംഭോഗത്തെ അനുകരിച്ച്, കൈകൾ ചലിപ്പിക്കാതെവച്ച് കൈക്കുള്ളിലേയ്ക്ക് അരക്കെട്ടിന്റെ സഹായത്താൽ ലിംഗത്തെ നയിക്കുകയാണ‍് ചെയ്യുന്നത്.
സ്വയംഭോഗത്തിനിടെ വൃഷണസഞ്ചി , മുലക്കണ്ണുകള് എന്നിവയും ഉത്തേജിപ്പിക്കപ്പെടാറുണ്ട്.
അപൂർവം ചില പുരുഷന്മാർ മലദ്വാരത്തിലൂടെയുള്ള ഉത്തേജനവും ഇഷ്ടപ്പെടുന്നു .
സംയോജിത സ്വയംഭോഗം
രണ്ടോ അതിലധികമോ ആളുകൾ, ഒറ്റയ്‍‍ക്കോ പരസ്പരമോ ലൈംഗികാവയവങ്ങളെ (സാധാരണയായി കൈകൾ‍ക്കൊണ്ടോ ലൈംഗിക കളിപ്പാട്ടങ്ങളുടെ സഹായത്താലോ) ഉത്തേജിപ്പിക്കുന്നതാണ‍് സംയോജിത സ്വയംഭോഗം.
ലിംഗയോനി ബന്ധത്തിലേർപ്പെടുന്നതിന് എന്തെങ്കിലും കാരണത്താൽ വിമുഖത കാണിക്കുമ്പോഴാണ‍് മറ്റൊരു ഉപാധിയെന്നനിലയിൽ സംയോജിത സ്വയംഭോഗം സ്വീകരിക്കേണ്ടിവരുന്നത്.
ഒരു നല്ല സംഭോഗപൂർവ്വലീലയെന്ന രീതിയിൽ സംയോജിത സ്വയംഭോഗത്തിലേർപ്പെടുന്നതും ഇണകൾക്ക് ഇടയിൽ സാധാരണമാണ്.
ഒരു വ്യക്തിക്ക് സ്വയംഭോഗത്തിലൂടെ സ്വന്തം ശരീരത്തെ, ലൈംഗികതയെ, സുഖാവസ്ഥയെ തിരിച്ചറിയാനും, തനിക്കെന്താണ് വേണ്ടതെന്ന് മനസിലാക്കി അത് ഇണയുമായി പങ്കുവെക്കാനും സാധിക്കുന്നു.
ഇത് പങ്കാളികൾക്ക് ശരിയായ ഉത്തേജനം നൽകുകയും സുഖകരമായ ലൈംഗികബന്ധത്തിലേക്ക് നയിക്കുകയും ചെയ്യുന്നു; പ്രത്യേകിച്ചും ഉദ്ധാരണക്കുറവ് അനുഭവപ്പെടുന്ന പുരുഷൻമാരിലും,  യോനിവരൾച്ച, രതിമൂര്ച്ഛാരാഹിത്യം എന്നിവയനുഭവപ്പെടുന്ന സ്ത്രീകളിലും ഇത് മെച്ചപ്പെട്ട ഉദ്ധാരണം, ലൂബ്രിക്കേഷൻ, രതിമൂർച്ഛ എന്നിവ ഉണ്ടാകാൻ സഹായകരമാകുന്നു.
സ്‌ത്രീകളെ സംബന്ധിച്ചിടത്തോളം ഭഗശിശ്നികയെ നേരിട്ട് ഉത്തേജിപ്പിക്കുന്നത് (യോനിയിലൂടെ ബന്ധപ്പെടുന്നതിനേക്കാൾ) രതിമൂർച്ഛ ലഭിക്കുവാനുള്ള സാധ്യത കൂട്ടുന്നു.
അതിനാൽ സ്ത്രീകൾക്ക് ഇത് കൂടുതൽ ഗുണം ചെയ്യും.
അതുപോലെ പ്രായമായ ചില പുരുഷന്മാർക്ക് ഉദ്ധാരണം ലഭിക്കുവാൻ ലിംഗത്തിൽ നേരിട്ടുള്ള ഉത്തേജനം ആവശ്യമായി വരാറുണ്ട്.
അതിനാൽ ദാമ്പത്യ ജീവിതത്തിലും ഇത് ഗുണകരമാണ്.
അതായത് പങ്കാളിയോടൊപ്പം നല്ലൊരു ലൈംഗികജീവിതം നയിക്കാനുള്ള പരിശീലനമാണ് സ്വയംഭോഗത്തിലൂടെ ലഭിക്കുന്നതെന്ന് പറയാം.
കന്യകാത്വം കാത്തുസൂക്ഷിക്കുക, ഗർഭധാരണം തടയുക എന്നീ ലക്ഷ്യങ്ങൾ കൈവിടാതെതന്നെ സുരക്ഷിതമായി ലൈംഗിക സംതൃപ്തി നേടാം എന്നതാണ‍് സംയോജിത മാര്ഗ്ഗം സ്വികരിക്കുവാൻ‍ ഒരു വിഭാഗം ഇണകളെ‍‍ പ്രേരിപ്പിക്കുന്നതെന്നതും ഒരു യാഥാർത്ഥ്യമാണ‍് .
പരിണാമപരമായ ലക്ഷ്യം
സ്‍ത്രീകളിലെ സ്വയംഭോഗം അതിന്റെ സമയമനുസരിച്ച്, യോനിയിലേയും , ഗര്ഭാശയഗളത്തിലേയും , ഗര്ഭപാത്രത്തിലേയും സ്ഥിതിഗതികളിൽ മാറ്റംവരുത്തി സംഭോഗത്തിലെ ഗർഭധാരണ സാധ്യത വര്ദ്ധിപ്പിക്കുന്നു.
ശുക്ലസ്വീകരണത്തിനു ഒരു മിനിറ്റ് മുന്പോ, അതിനുശേഷം 45മിനിറ്റിനുള്ളിലോ സ്‍ത്രീകൾക്ക് ഉണ്ടാകുന്ന രതിമൂര്ച്ച ബീജങ്ങൾ അണ്ഡത്തിലെത്തിച്ചേരാനുള്ള സാധ്യത വര്ദ്ധിപ്പിക്കുന്നു എന്ന കാരണത്താലാണ് ഇങ്ങനെ സംഭവിക്കുന്നത്.[1]
പുരുഷൻമാരില് സ്വയംഭോഗം കുറഞ്ഞ ചലനശേഷിയുള്ള ബീജങ്ങളെ പുറംതള്ളി, അടുത്ത സ്‍ഖലനത്തിൽ കൂടുതൽ ചലനശേഷിയുള്ളതും, സംഭോഗാനന്തരമുള്ള ബീജസങ്കലന‍‍‍ത്തിൽ വിജയസാധ്യതയുമുള്ളതായ, ബീജങ്ങളെ പ്രദാനം ചെയ്യുന്നു സ്വയംഭോഗവുമായി ബന്ധപ്പെട്ട തെറ്റിദ്ധാരണകൾ
സ്വയംഭോഗവുമായി ബന്ധപ്പെട്ട പല തെറ്റിദ്ധാരണകളും വിശ്വാസങ്ങളും വിവിധ സംസ്കാരങ്ങളിൽ നിലവിലുണ്ട്.
സ്വയംഭോഗം ഒരു മാനസികരോഗമോ രതിവൈകൃതമോ പാപമോ ആണെന്ന തെറ്റിദ്ധാരണ സർവ്വസാധാരണമാണ് .
ആറുവയസ്സുവരെയുള്ള പ്രായത്തിനിടയ്ക്ക് കുട്ടികൾ - വിശേഷിച്ച് പൊതുസ്ഥലങ്ങളിലും മറ്റ് ആളുകളുടെ സാന്നിധ്യത്തിലും - സ്വയംഭോഗം ചെയ്യുന്നതു നിരീക്ഷിക്കപ്പെട്ടിട്ടുണ്ട് .
സുഖദായകമായ പ്രവൃത്തി എന്ന നിലയ്ക്കാണ് കുട്ടികൾ ഈ പ്രായത്തിൽ ഇത് ചെയ്യുന്നത്, ആറുവയസ്സിനു ശേഷം സാമൂഹികസാഹചര്യങ്ങളെപ്പറ്റി കുട്ടി കൂടുതൽ ബോധവാനാകുകയും സ്വകാര്യതയിൽ സ്വയംഭോഗം ചെയ്യാൻ ശീലിക്കുകയും ചെയ്യുന്നു.
ശുക്ലം നഷ്ടപ്പെടുന്നത് ശരീരത്തെ തളർത്തുമെന്നും സ്വയംഭോഗം വന്ധ്യത വരുത്തിവയ്ക്കുമെന്നുമുള്ള വിശ്വാസം അപൂർവ്വമല്ല.
വൈദ്യശാസ്ത്ര സംബന്ധിയായ തെറ്റിദ്ധാരണകളും ഈ രംഗത്ത് കുറവല്ല.
ഉദാഹരണത്തിനു, സ്വയംഭോഗം മൂലം മൂത്രനാളിയിൽ അണുബാധ, മൂത്രത്തിൽ പഴുപ്പ്, മൂത്രത്തിൽ രക്തം ലൈംഗികാവയവങ്ങളിൽ വീക്കം എന്നിവയുണ്ടാകാം എന്ന ധാരണ നിലനിന്നിരുന്നു .
ലൈംഗികാവയവങ്ങളിൽ ശസ്ത്രക്രിയ നടത്തി സ്വയംഭോഗത്വര നിർത്തിക്കാനുള്ള “ചികിത്സ” 20-ആം നൂറ്റാണ്ടുവരെയും അമേരിക്കൻ ഐക്യനാടുകളിൽ നടത്തിയിരുന്നു .
സ്വയംഭോഗ പ്രവർത്തികൾ അമിതമായ ലൈംഗികവാഞ്ഛയുടെയോ, ലൈംഗിക‌ അരാജകത്വത്തിന്റെയോ ലക്ഷണമാണെന്ന ധാരണയും തെറ്റാണ്.
മുഖക്കുരു വർദ്ധിക്കുമെന്നും ശാരീരിക രോമവളർച്ച കൂടുതലാകുമെന്നുമുള്ള ധാരണകളും ശാസ്ത്രപിൻ‌ബലമുള്ളവയല്ല .
അമിതമായ ശുക്ലവിസർജ്ജനം മൂത്രനാളിയിൽ വേദന ഉണ്ടാക്കാം .
സ്വയംഭോഗത്തിൻറെ ഗുണങ്ങൾ